OTKRIĆE KERAMIČKOG MODELA ZA BRDO-GRAD KRSTAC, 13. 1. 2010.
Tekst i fotografije: M. Hollós, mr. arheologije

SL 1.Radnici Fondacije drže u rukama različite keramičke predmete nađene u zajedničkom kontekstu
U tunelskom sustavu, labirintu Ravne tijekom radova krajem prosinca 2009. radnici Fondacije „Arheolsoki park: Bosanska piramida Sunca“ su otkopavajući začepljenje podzemnog labirinta, u sloju kulture koja je zatvorila tunele prije otprilike 3000 godina našli različito «kamenje» - skupinu predmata, artefakata - koje im je privuklo pažnju, te su ga pažljivo odložili u najbližem sigurnom prostoru konteksta in situ. 
Predmeti koji su «isplivali» iz nasutog šljunka razlikuju se dimenzijama, obradom i oblikom, iako ih je nekoliko koji u različitim mjerilima pokazuju formalne sličnosti (sl. 1). Nađena je i jedna ploča sa plitkim reljefom, slična onoj iz prvih sekcija tunela. Zajedno sa njom i keramičkim skulpturama-modelima, pronađeni su i fragmenti velikih kamenih skulptura ali i dekorativne kamene profilacije – najvjerojatnije fragmenti arhitektonske plastike ili epitafa, ploče sa natpisom. Ostali predmeti su uglavnom manji i za sada ne pokazuju bitne morfološke poveznice sa ovom grupom te će o njima biti govora drugom prilikom.
Našli smo očito skupinu različitih predmeta, ostatke neke drevne civilizacije, različitih materijala i načina obrade, najvjerojatnije iz različitih kultura, koji su zajedno odloženi u istom stratumu. To nam govori da je kultura koja je zatvarala tunele namjerno pohranila te predmete zajedno, i da predstavljaju «ostavu» u širem, svjesnijem smislu riječi. Moguće je da govorimo i o namjerno zakopanom blagu, u smislu vrijednih ostataka i dokaza o postojanju drevnih kultura/civilizacija prije one koja zatrpava labirint, ostavljenim za buduće naraštaje – ovaj naš današnji, a vjerujem i buduće generacije. Namjernim sakrivanjem i zakapanjem umjetnina, knjižnice i skulptura-uređaja, i zadnja kultura koja je posljednji put boravila u tunelima Ravne prije otprilike 3000 godina, pokazuje svijest o prolaznosti i zaboravu, te o potrebi očuvanja znanja i umjetnosti, ali jednako tako i predarhajsku arheološko-muzeološku djelatnost.

SL 2. Keramička skulptura-model (SM-1) grada-brda Krstac, Hrama Zemlje; in situ
SL 3. Keramička skulptura-model (SM-1) grada-brda Krstac, Hrama Zemlje, u rukama A.S.
Keramička skulptura sa naglašenim polumjesečastim, bolje reći krivuljastim hrptom odgovara po načinu obrade i općim karakteristikama oblikovanja i sličnosti oblika ranijem nalazu iz ulazne sekcije tunela Ravne, još iz svibnja 2007. dok je teren vodio engleski arheolog A. Lawler. To sam uočio nakon otkrića moguće funkcije SM-1. Predmet pohranjen u arheološkom praktikumu Fondacije opisan je kao kameni artefakt broj 6E, nađen otprilike na 115 m tunela od ulaza, na dubini od 30 cm, između 15. i 20. svibnja 2007. 
Na temelju rekonstrukcije konteksta nalaza i temeljitog znanstvenog proučavanja, predmet sam u siječnju 2010. klasificirao kao SM-2, skulptura-model, druga po redu opisana. Zahvaljujući radnicima koji su ih otkopali, znamo da je predmet nađen u istom kulturnom sloju kao i predmet za koji pretpostavljam da predstavlja model brda-grada Krstac, koji sam protumačio kao skulpturu-model (SM-1). Vanjske stranice predmeta imaju pravilan kut od 90 stupnjeva, što još treba provjeriti na terenu, vidjeti kako izgleda SI strana grada-brda Hrama Zemlje. Uvjeren sam da ćemo na samom lokalitetu, odnosno u SI podnožju «brda» naći, makar ostatke erozije tog pravog kuta. Pošto kut iscrtava samo bazu, ona na terenu nije vidljiva jer je stopljena sa krajolikom. Iz tog razloga se tek na topografskoj karti i karti izohipsi jasno pokazuje pravokutna baza. Usporedimo li padine Krstaca koje svojim kutevima također pokazuju odlike «krova na dvije vode», dakle prizme, u ovom slučaju krivuljaste, vidimo da savršeno odgovaraju keramičkom modelu SM-1, kao i hrbat koji ima vrlo zanimliv oblik. 

Sl. 4. Umjetno oblikovano brdo Krstac, snimljeno sa Bosanske piramide Sunca; između je Piramida Ljubavi
Krivulja koja kreće iz lijeve i desne stranice trokuta opisuje veliki polumjesečasti luk; iz smjera istoka prema zapadu (desna stranica trokuta okrenutog prema jugu pod kutem od 45°) skreće na apeksu trokuta/prizme/projicirane piramide prema sjeveru, a zatim opet prema zapadu  pa nadolje, prema sjeveru. Višeprostorna krivulja izvana se, više no prirodno, spušta padinama u konusnom plaštu pod kutem koji varira od 45-30°, jer se na sredini vanjske stranice baze šire i u tlocrtu ističu pravi kut, padina je na tom mjestu dulja, zaobljena i blažeg kuta. Sa unutrašnje strane koja je okrenuta prema Visočkoj dolini njen plašt se spušta pod jačim nagibom, oštrijim kutem koji se ublažava prema krajevima. I model je zaobljen kao brdo koje ima i zaravan na vrhu, platformu koja se ravnomjerno i blago spušta prema najstrmijem dijelu, uz bazu pravoga kuta. Usporedbom oblika brda Krstac i njegove specifične, oblikovane konfiguracije sa keramičkim modelom nađenim u tunelima Ravne, sličnost, bolje reći identičnost dolazi do punog izražaja. 

Sl 5. SM-1 snimak prije pranja; označeni su neki od znakova koji se naziru, za sada 2 svastike i obrnuti «Y» unutar kružnice koji bi mogao imati i produljenu vertikalu, te podsjeća na znak za mir
Sl 6. Keramička skulptura-model još nepoznatog brda (SM-2); manji je od SM-1 
Mislim da su ovo modeli, a moguće i prototipovi građevina, umjetnih brda, možda i podzemnih gradova. Barem jedan ima takva obilježja i karakteristike - ovaj kojeg Zombi grži u rukama jako sliči na brdo Krstac, tj. grad-brdo Hram Zemlje: "polumjesečastu" građevinu (unutarnje strane u obliku teatra) koja sa istoka okružuje Visočku dolinu Piramida. Polumjesec je jasno vidljiv na hrptu keramičke skulpture-modela u obliku "polumjeseca, banane, bumeranga", koji na jednom kraju završava trokutastom stranicom, kao od piramide ili prizme koja je pravilno orijentirana prema jugu, a na drugom kraju prema SZ ima zaobljen kraj sa bradavicom-okom u koje utječe «S» završetak krivulje.
Promatrajući i uspoređujući ova dva slična predmeta, vidljiva je i njihova prividna zrcalna simetričnost u oblikovanju, tj. općoj dispoziciji prostora/energije: oblik je preusmjeren na jednom modelu u lijevo a na drugom u desno, ako za polazište  uzmemo trokutastu stranicu, završetak okrenut prema jugu (sl. 4. i 5.). Ovako jedan pored drugog predmeti podsjećaju na zrcalno slovo «L» odnosno gamma, Γ te je moguće da se radi i o krakovima svastike različitih smjerova/naboja, u simboličko-energetskom smislu, možda varijantama za jedno rješenje, ili naprosto oblikom srodnom projektu brda-blizanca. Vjerujem da ćemo u neposrednoj blizini Visokog naći i drugo brdo koje odgovara oblikom modelu SM-2. 

SL 7. Keramička skulptura-model (SM-2) sastavljena iz 3 dijela + aplicirani fosilizirani kristal, fgk. M.H.
Između SM-1 i SM-2 postoje i razlike: «keramički» sastav se donekle doima isti, ali SM-2 pokazuje karakteristike kalupa: vidljivi su spojevi koji pokazuju da je skulptura segmentirana, najvjerojatnije lijevana u tri faze. Moguće je bila neka vrst kalupa, a «odljevak» je još unutra. Također i oblici pokazuju bitne razlike, SM-2 nema hrbat, već rub sa strmom liticom koji se proteže od «poluotoka» ravno prema  strmoj litici oblika trokutaste fasete na gornjem dijelu slike.
Prema karakteristikama površine i tragovima koji su ostali utisnuti, predmeti su oblikovani u polužitkom stanju, najvjerojatnije su ljevani i zatim ispečeni. Sastav očito nije samo glina već se dodavalo finih punila, najvjerojatnije minerale i metale. Na većini keramičkih predmeta vidljive su bradavice i druge površinske anomalije (sl. 6.) koje izgledaju kao plitki reljef, pečati i sustav znakova. 
Kako bismo bolje razlikovali pismo od oštećenja/ ogrebotine, potrebno je prije svega pažljivo – kemijski - očistiti površinu od kamenca i taloga tisućljeća i detaljno ispitati površinu i sastav ovih predmeta. Čišćenje je potrebno provesti krajnje oprezno jer još uvijek ne znamo što je sve sastavni dio predmeta: mogu biti presvučeni osjetljivom glazurom koja prekriva brojne bradavice. 
Na površini SM-1 se jasno vide različiti znakovi, svastike, kružnica sa upisanim znakom koji sliči na grčko Ψ i drugi znakovi koje još nije moguće jasno iščitati. Slična je situacija sa SM-2 koji je također prekriven znakovima, no u njegovom slučaju to su zmija (podzemlje, izvorište, majka) i pletenica-pleter (snaga vode).
Moguće je, rekao bih i sigurno, da su u ovim predmetima saliveni drugi, manji metalni predmeti. Pošto se sada pokazuje da se pojavljuje i u drugom mjerilu, ovaj kuriozitet postaje zajedničko obilježje i poveznica sa megalitnim keramičkim skulpturama. No dok se u potpunosti ne potvrdi istinitost ovih tvrdnji, SM-1 i SM-2 mogu poslužiti kao radni nazivi.           
Ključni element koji mi se čini kao potvrda hipoteze modela je sinergijsko oblikovanje ovih predmeta, skulptura koje i u detalju pokazuju obilježja u skladu s prirodom kultiviranog reljefa Visočke doline. Nalazi u tunelima Ravne u svakom slučaju su dragocjeni: nemaju analogija ni pandana te predstavljaju neprocjenjivu vrijednost. Zajedno sa postojećim prahistorijskim građevinskim kompleksom piramida i drugih oblika titanskih razmjera, jedinstveno su otkriće u svijetu i zasigurno otvaraju nove stranice protopovijesti.                          

                                                                         Leading archeologist

